Diari Oficial de la Generalitat Valenciana


Sumari del DOGV 9311, del 01-04-2022 (2022/2762)

RESOLUCIÓ de 29 de març de 2022, de la Presidència de la Generalitat, per la qual es dona publicitat de l'acord adoptat pel Ple de l'Ajuntament de Crevillent, en la sessió celebrada el dia 11 de febrer de 2022, pel qual es creen els llocs de vicesecretaria i viceintervenció, i es classifiquen aquests llocs.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9311

Data del DOGV
:   01-04-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/2762


Data del document
:   29-03-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de març de 2022, de la Presidència de la Generalitat, per la qual es dona publicitat de l'acord adoptat pel Ple de l'Ajuntament de Crevillent, en la sessió celebrada el dia 11 de febrer de 2022, pel qual es creen els llocs de vicesecretaria i viceintervenció, i es classifiquen aquests llocs. [2022/2762]  
El Ple de l'Ajuntament de Crevillent, en sessió extraordinària, celebrada el dia 11 de febrer de 2022, va acordar l'aprovació inicial de la modificació de la plantilla i relació de llocs de treball, que inclou la creació dels llocs de vicesecretaria i viceintervenció. Aquesta aprovació inicial es va publicar en el Butlletí Oficial de la Província d'Alacant número 30, de 14 de febrer de 2022.  
El secretari de l'Ajuntament de Crevillent certifica el 8 de març de 2022 que no hi ha hagut al·legacions a aquesta publicació. L'anunci de l'aprovació definitiva de la modificació de la plantilla de personal i relació de llocs de treball, que inclou la creació dels llocs de vicesecretaria i viceintervenció, es va publicar en el Butlletí Oficial de la Província d'Alacant número 47, de 9 de març de 2022.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022) resolc:  
  
Primer  
Donar publicitat de l'acord adoptat pel Ple de l'Ajuntament de Crevillent, en sessió extraordinària, celebrada el dia 11 de febrer de 2022, on es va acordar la modificació de la plantilla i relació de llocs de treball, que inclou la creació dels llocs de vicesecretaria i viceintervenció.  
  
  
Segon  
Classificar en classe segona el lloc de col·laboració de vicesecretaria de l'Ajuntament de Crevillent, que queda reservat a personal funcionari d'Administració local amb habilitació de caràcter nacional de la subescala de secretaria, categoria d'entrada.  
  
Tercer  
Classificar en classe segona el lloc de col·laboració de viceintervenció de l'Ajuntament de Crevillent, que queda reservat a personal funcionari d'Administració local amb habilitació de caràcter nacional de la subescala d'intervenció-tresoreria, categoria d'entrada.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 29 de març de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.